

**REPUBLIKA HRVATSKA**

**VIROVITIČKO-PODRAVSKA ŽUPANIJA**

**SREDNJA ŠKOLA „STJEPAN IVŠIĆ“**

**ORAHOVICA, TRG TINA UJEVIĆA 1**

**OIB: 38434972997**

KLASA: 007-03/23-01/01

URBROJ: 2189-38-01-23-02

Orahovica, 08.02.2023. g.

Na temelju članka 40. i 41. Zakona o ustanovama („Narodne novine“, broj 76/93., 29/97., 47/99., 35/08. i 127/19. i 151/22.), članka 126. i članka 127. Zakona o odgoju i obrazovanju u osnovnoj i srednjoj školi („Narodne novine“, broj 87/08., 86/09., 92/10., 105/10., 90/11., 5/12., 16/12., 86/12., 126/12., 94/13., 152/14., 7/17., 68/18., 98/19, 64/20. i 151/22.) i članka 80. Statuta Srednje škole „Stjepan Ivšić“, Školski odbor Srednje škole „Stjepan Ivšić“ raspisuje

**N A T J E Č A J**

**za imenovanje ravnatelja/ice Srednje škole „Stjepan Ivšić“**

***Ravnatelj/ica školske ustanove mora ispunjavati sljedeće nužne uvjete:***

1.) Završen studij odgovarajuće vrste za rad na radnom mjestu učitelja, nastavnika ili stručnog suradnika u školskoj ustanovi u kojoj se imenuje za ravnatelja, a koji može biti:

a) sveučilišni diplomski studij ili

b) integrirani preddiplomski i diplomski sveučilišni studij ili

c) specijalistički diplomski stručni studij;

d) položen stručni ispit za učitelja, nastavnika ili stručnog suradnika, osim u slučaju iz članka 157. stavka 1. i 2. Zakona o odgoju i obrazovanju u osnovnoj i srednjoj školi.

2.) Uvjete propisane **člankom 106.** Zakona o odgoju i obrazovanju u osnovnoj i srednjoj školi,

3.) Najmanje **osam godina radnog iskustva** u školskim ili drugim ustanovama u sustavu obrazovanja ili u tijelima državne uprave nadležnim za obrazovanje, od čega najmanje pet godina na odgojno-obrazovnim poslovima u školskim ustanovama.

Kandidat za ravnatelja/icu obvezan je dostaviti **program rada za mandatno razdoblje.**

Kandidati će predstaviti program rada za mandatno razdoblje sukladno odredbama Zakona o odgoju i obrazovanju u osnovnoj i srednjoj školi i Statuta Škole.

U postupku imenovanja ravnatelja/ice vršit će se **vrednovanje dodatnih kompetencija** sukladno zakonskim odredbama i odredbama Statuta škole i to:

1. poznavanje stranog jezika,

2. osnovne digitalne vještine,

3. iskustvo rada na projektima.

Ravnatelj/ica se imenuje na vrijeme od pet (5) godina.

*Uz* ***pisanu i vlastoručno potpisanu prijavu*** *na natječaj kandidati su obvezni priložiti u izvorniku ili ovjerenoj preslici sljedeću dokumentaciju:*

1. životopis
2. diplomu, odnosno dokaz o vrsti i razini obrazovanja
3. dokaz o državljanstvu
4. dokaz o položenom stručnom ispitu, odnosno da je osoba oslobođena obveze polaganja istog
5. dokaz o radnom iskustvu na odgojno – obrazovnim poslovima sukladno zakonskim odredbama (potvrda poslodavca),
6. potvrda o podacima evidentiranim u matičnoj evidenciji Hrvatskog zavoda za mirovinsko osiguranje (e-radna knjižica) ne starija od dana objave ovog natječaja,
7. program rada za mandatno razdoblje,
8. uvjerenje nadležnog suda da se protiv osobe ne vodi kazneni postupak glede zapreke za zasnivanje radnog odnosa iz članka 106. Zakona o odgoju i obrazovanju u osnovnoj i srednjoj školi (ne starije od dana objave ovog natječaja).

***Dokazi o ispunjavanju dodatnih kompetencija, ako ih kandidati imaju, dostavljaju se u izvorniku ili ovjerenom presliku, za:***

1.poznavanje stranog jezika

* stupanj prema Zajedničkom europskom referentnom okviru za jezike,
* svjedodžba ili druga javna isprava,
* potvrda o pohađanju obrazovanja i edukacija stranih jezika, javna isprava o završenom testiranju stranog jezika od ovlaštene ustanove ili druga javna isprava,
* osobna izjava kandidata u životopisu.

2.osnovne digitalne vještine

* uvjerenje,certifikat, potvrda, svjedodžba ili druga javna isprava
* osobna izjava kandidata u životopisu.

3.iskustvo rada na europskim ili drugim projektima

* potvrda ili isprava o sudjelovanju u provedbi pojedinih projekata
* osobna izjava kandidata u životopisu.

Osoba koja ostvaruje pravo prednosti temeljem posebnih propisa dužna se u prijavi na natječaj pozvati na to pravo i priložiti svu propisanu dokumentaciju prema posebnom zakonu, te ima prednost u odnosu na ostale kandidate **samo pod jednakim uvjetima.**

Osobe koje se pozivaju na pravo prednosti sukladno *članku 102. Zakona o hrvatskim braniteljima iz Domovinskog rata i članovima njihovih obitelji* („Narodne novine“ broj 121/17, 98/19, 84/21), *članku 48. f Zakona o zaštiti vojnih i civilnih invalida rata* („Narodne novine“ broj 33/92, 77/92, 27/93, 58/93, 2/94, 76/94, 108/95, 108/96, 82/01, 103/03 i 148/13, 98/19), članku 9. *Zakona o profesionalnoj rehabilitaciji i zapošljavanju osoba s invaliditetom* („Narodne novine“ broj 157/13*, 152/14, 39/18, 32/20)* te *članku 48. Zakona o civilnim stradalnicima iz Domovinskog rata* („Narodne novine“ broj  84/21), dužne su u prijavi na javni natječaj pozvati se na to pravo i uz prijavu priložiti svu propisanu dokumentaciju prema posebnom zakonu, a  imaju prednost u odnosu na ostale kandidate samo pod jednakim uvjetima.

Osobe koje ostvaruju pravo prednosti pri zapošljavanju u skladu s **člankom 102. Zakona o hrvatskim braniteljima iz Domovinskog rata i članovima njihovih obitelji** („Narodne novine“ broj  121/17, 98/19, 84/21), uz prijavu na natječaj dužne su priložiti i dokaze propisane člankom 103. stavak 1. Zakona o hrvatskim braniteljima iz Domovinskog rata i članovima njihovih obitelji

Poveznica na internetsku stranicu Ministarstva hrvatskih branitelja s popisom dokaza potrebnih za ostvarivanja prava prednosti:

[**https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf**](https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf)

Osobe koje ostvaruju pravo prednosti pri zapošljavanju u skladu s **člankom 48. Zakona o civilnim stradalnicima iz Domovinskog rata** („Narodne novine“ broj  84/21), uz prijavu na natječaj dužne su u prijavi na natječaj pozvati se na to pravo i uz prijavu dostaviti i dokaze iz stavka 1. članka 49. Zakona o civilnim stradalnicima iz Domovinskog rata

Poveznica na internetsku stranicu Ministarstva hrvatskih branitelja s popisom dokaza potrebnih za ostvarivanja prava prednosti:

[**https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf**](https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf)

Kandidati koji se pozivaju na pravo prednosti pri zapošljavanju sukladno **članku 9. Zakona o profesionalnoj rehabilitaciji i zapošljavanju osoba s invaliditetom**, uz prijavu na natječaj dužni su, osim dokaza o ispunjavanju traženih uvjeta, priložiti i rješenje o utvrđenom invaliditetu, odnosno drugu javnu ispravu o invaliditetu na temelju koje se osoba može upisati u očevidnik zaposlenih osoba s invaliditetom te dokaz iz kojeg je vidljivo na koji je način prestao radni odnos kod posljednjeg poslodavca (rješenje, ugovor, sporazum i sl.).

Prijavom na natječaj svaki kandidat daje privolu Srednjoj školi “Stjepan Ivšić” za obradu osobnih podataka u skladu s propisima kojima je propisana zaštita osobnih podataka za svrhu provedbe natječajnog postupka i objave rezultata natječaja.

Rok za podnošenje prijava kandidata je osam (8) dana od dana objave natječaja u „Narodnim novina“ i mrežnim stranicama Škole.

Na natječaj se mogu javiti osobe oba spola.

Nepravovremene i nepotpune prijave neće se razmatrati.

Prijave na natječaj s potrebnom dokumentacijom kandidati trebaju dostaviti na adresu: Srednja škola „Stjepan Ivšić“, Trg Tina Ujevića 1, 33 515 Orahovica, u zatvorenoj omotnici s naznakom „Natječaj za ravnatelja/icu - ne otvaraj“.

O rezultatima natječaja kandidati će biti obaviješteni u roku od četrdeset i pet (45) dana od dana isteka roka za podnošenje prijava.

Predsjednik Školskog odbora

Damir Najmenik, prof.